Charbin Z-9

Charbin Z-9 (; ; v kóde NATO: „Haitun“) je stredný viacúčelový vrtuľník, ktorý vyrába čínska Skupina leteckého priemyslu Charbin. Ide o licencovanú kópiu francúzskej helikoptéry Eurocopter AS 365N Dauphin II. 

Vrtuľníky Z-9 v súčasnosti prevádzkuje viac ako 10 krajín. Používajú sa na prepravu osôb, námornú záchranu, letecké fotografovanie, pozorovanie rýb, ochranu lesov a požiarnu prevenciu atď. Vojenské využitie zahŕňa prieskum, blízku palebnú podporu, pátracie a záchranné operácie, protiponorkové misie a komunikáciu.

 Vznik a vývoj 
V roku 1980 bola podpísaná zmluva medzi Skupinou leteckého priemyslu Charbin a francúzskou spoločnosťou Eurocopter o koprodukcii viacúčelového vrtuľníka AS 365N Dauphin II pod čínskym označením Z-9. Firma Eurocopter sa zaviazala, že Charbinu poskytne 48 súprav AS 365N, ktoré sa zmontujú v Číne. Prvý čínsky zostavený AS 365N bol dokončený v roku 1981. Z počiatočných 48 vrtuľníkov bolo 28 kusov základného variantu Z-9, ktorý bol totožný s AS 365N1 a 20 kusov Z-9A so zvýšeným podielom komponentov čínskej výroby. Koncom 80. rokov 20. storočia bolo dokončených všetkých 48 vrtuľníkov.

V roku 1988 spoločnosť Charbin experimentálne postavila dva Z-9B, známe tiež ako Z-9A-100, čo zodpovedá štandardu AS 365N2. 16. januára 1992 úspešne vzlietol prvý pôvodný variant Z-9B, ktorý pozostával zo 71,9 % dielov vyrobených v Číne. Sériová výroba Z-9B sa začala v roku 1993 a vrtuľník bol zavedený do služby v čínskom letectve v roku 1994. Vo verzii Z-9B bolo vyrobených viac ako 100 strojov. Vrtuľník Z-9, ktorého celková produkcia prekročila 200 kusov, je najpočetnejším typom inventári vrtuľníkov čínskeho letectva.

 Konštrukcia 
Vrtuľník je vo všeobecnosti identický s AS 365N Dauphin, ale neskoršie varianty Z-9 obsahujú viac kompozitných materiálov pre vysokú pevnosť a nižší radarový podpis. Vrtuľník má štvorlistový hlavný rotor s dvoma turbohriadeľovými motormi namontovanými vedľa seba na vrchu kabíny. Pohon zabezpečuje dvojica Turbomeca Arriel-IC1 s výkonom 550 kW (739 k), ktoré sú vyrábané v Číne ako Wozhou-8A (WZ-8A). Objem paliva je 1 140 litrov s možnosťou pripojenia 180 litrovej prídavnej nádrže. 

Z-9B je vybavený 11-listovým Fenestronom (kapotovaným chvostovým rotorom). Na rozdiel od AS 365 N1, ktorého rotor má 13 celokovových lopatiek, lopatky Z-9B sú navyše širšie a celokompozitové. Variant Z-9, určený na taktický transport vojsk, má  prepravnú kapacitu 10 ozbrojených vojakov. Niektoré Z-9, zavedené v čínskom letectve, sú špecificky nakonfigurované na prenos komunikácie, smerovanie delostrelectva a úlohy elektronického boja.

Hlavné palubné vybavenie zahŕňa VHF a HF komunikačný systém, VHF všesmerový maják, prístrojový pristávací systém, rádiový kompas, transpondér, zariadenie na meranie vzdialenosti, radar a autonómny navigačný systém. Do voliteľnej výbavy patrí záves s nosnosťou  a navijak s nosnosťou , s dĺžkou lana navijaka 90 metrov alebo 74 metrov.

Trup je polo-monokokovej konštrukcie. Až 59 % trupu vrtuľníka tvoria kompozitné materiály, 28 % hliníkový plech a 13 % sendvičová štruktúra plnená jadrom Nomex.

Vrtuľník má hydraulicky zaťahovací trojbodový podvozok. Predný podvozok je dvojkolesový a dá sa zasunúť dozadu. Zadný podvozok je jednokolesový a zasúva sa do podvozkových krytov po oboch stranách trupu.

 Varianty 
náhľad|Z-9 patriaci vzdušným silám Mali.
náhľad|Z-9WA určený na nočné operácie.
Z-9 - v licencii vyrábaný francúzsky dopravný vrtuľník SA 365 N1, ktorého rotor má 13 celokovových lopatiek.

Z-9A - v licencii vyrábaný francúzsky dopravný vrtuľník SA 365 N2.

Z-9A-100 - civilná dopravná verzia vybavená turbohriadeľovými motormi série WZ8A.

Z-9B - vylepšený variant, ktorý je vybavený 11-listovým Fenestronom.

Z-9C - námorný variant vybavený predným radarom a dvomi torpédami Yu-7 na vykonávanie protiponorkových misií.

Z-9EC - protilodný variant pakistanského námorníctva vybavený ponorným sonarovým systémom, ako aj radarovým výstražným prijímačom

Z-9W (WZ-9) - útočný variant, ktorý je vybavený optikou a krídlovými pylónmi so závesníkmi na zbrane.

Z-9WA - variant určený na nočné operácie, ktorý je vybavený FLIR systémom a odlišnou optikou.

Z-9G - exportné označenie verzie Z-9WA.

H410A - vyzbrojený variant, ktorý je vybavený turbohriadeľovým motorom série WZ8C a FLIR systémom.

H425 - VIP variant vychádzajúci z výrobného modelu H410A.

Z-19 - stealth útočný vrtuľník s dvomi sedadlami pre dvoj-člennú posádku.

 Používatelia 
náhľad|Útočný vrtuľník Z-19 na výstave China Helicopter Expo 2013

 Vojenskí používatelia 
  Bolívia
Bolívijské vzdušné sily – k januáru 2024 mali 5 vrtuľníkov Z-9.
  Čína
Vzdušné sily Čínskej ľudovej oslobodeneckej armády – k januáru 2024 mali 16 vrtuľníkov Z-9.
Vzdušné sily Námorníctva Čínskej ľudovej oslobodzovacej armády – k januáru 2024 mali 33 vrtuľníkov Z-9.
Pozemné sily Čínskej ľudovej oslobodzovacej armády – k januáru 2024 mali 92 vrtuľníkov Z-9..
  Džibutsko
Džibutské vzdušné sily – k januáru 2024 mali 1 vrtuľník Z-9.
  Ghana
Vzdušné sily Ghany – k januáru 2024 mali 4 vrtuľníky Z-9.
  Kambodža
Kambodžské kráľovské letectvo – k januáru 2024 mali 5 vrtuľníkov Z-9.
  Kamerun
Vzdušné sily Kamerunu – k januáru 2024 mali 3 vrtuľníky Z-9.
  Keňa
Vzdušné sily Kene – k januáru 2024 mali 6 vrtuľníkov Z-9.
  Laos
Vzdušné sily Laosu – k januáru 2024 mali 4 vrtuľníky Z-9.
  Mauritánia
Vzdušné sily Mauritánie – k januáru 2024 mali 2 vrtuľníky Z-9.
  Pakistan
Pakistanské vzdušné sily – k januáru 2024 mali 5 vrtuľníkov Z-9.
  Zambia
Vzdušné sily Zambie – k januáru 2024 mali 7 vrtuľníkov Z-9.

 Technické údaje 
280px|vpravo

 Technické údaje 
 Posádka: 1-2
 Dĺžka trupu: 
 Priemer rotora: 
 Prázdna hmotnosť: 
 Max. vzletová hmotnosť : 
 Pohonná jednotka: 2x turbohriadeľový motor WZ-8A 
 Výkon pohonnej jednotky: 550 kW

 Výkony 
 Maximálna rýchlosť: /h
 Cestovná rýchlosť: /h
 Dolet: 
 Praktický dostup: 

 Referencie 

Kategória:Vojenské vrtuľníky